AQSh Turkiyani terrorizmga qarshi kurashda, shuningdek, o‘z chegaralari muhofazasi yo‘lida olib borayotgan harakatlarini qo‘llab-quvvatlaydi. Bu haqda Pentagon rasmiysi Erik Paxon ma’lum qildi. «Anadolu» nashri xabar berishicha, u Turkiyaning Idlibga kirishiga munosabat bildira turib Suriya shimoli-g‘arbiy «Al-Qoida» jangarilari uchun boshpanaga aylangani, bu hudud mintaqa xavfsizligiga tahdid solib turganini aytgan. Pentagon rasmiysi AQShning «Jyebhat an-Nusra» bo‘yicha pozitsiyasi o‘zgarmas bo‘lib qolishini bildirgan. «Ushbu guruh «Al-Qoida»ning Suriyadagi qanoti hisoblanadi va bu guruh terrorchi tashkilotlar ro‘yxatidadir», - degan u. Pentagon rasmiysi «Front an-Nusra» «Al-Qoida» bilan aloqalarni uzgani haqida e’lon qilgan bo‘lsada, bu guruh o‘z maqsadlarini o‘zgartirmagan. Bundan tashqari, Paxon AQSh ayni vaqtda Idlibdagi amaliyotlarda qatnashmayotganini qayd etib o‘tgan.